เป็นคล้ายเส้นเลือดสีใส ที่หัวอวัยวะเพศชาย ไม่แสบ ไม่คัน ตอนอวัยวะเพศหดตัวก็ไม่หดตาม
สวัสดีค่ะ ลักษณะที่คล้ายเส้นเลือดสีใสที่หัวอวัยวะเพศชาย โดยที่ไม่มีอาการเจ็บ แสบ คัน ก็น่าจะเป็นส่วนของหลอดเลือดฝอยหรือหลอดเลือดดำที่อยู่ภายใต้เยื่อบุผิวของอวัยวะเพศค่ะ ซึ่งเป็นปกติของโครงสร้างของเนื้อเยื่อ ไม่ได้ผิดปกติอะไรค่ะแต่หากส่วนที่เห็นนั้น เป็นตุ่มนูนขึ้นมา หรือกลายเป็นแผล หรือมีอาการผิดปกติต่างๆ เช่น เจ็บ ปวด แสบ คัน ก็อาจเกิดจากสาเหตุต่างๆ ได้ เช่น การแพ้ระคายเคือง การถูกแมลงกัด เป็นโรคติดต่อทางเพศสัมพันธ์ต่างๆ เป็นเนื้องอกชนิดต่างๆ เป็นโรคผื่นนูนพีพีพี เป็นต้นแนะนำว่าหากไม่ได้มีอาการผิดปกติอะไร ก็ไม่จำเป็นต้องทำอะไร แต่หากมีอาการผิดปกติดังกล่าว ก็ควรไปพบแพทย์เพื่อให้การวินิจฉัยค่ะ